Sabiedrība ar ierobežotu atbildību

**TUKUMA SLIMNĪCA**

Nod.maks.reģ. Nr. 40103233177, Raudas ielā 8, Tukums, LV-3101

⬩ tālr. 63122210 ⬩ fakss 63181216 ⬩ e-pasts: tukuma.slimnica@apollo.lv

Tukumā

Par iepirkumu ID Nr. TS 2019/5/ERAF

***Jautājums 24.10.2019.:***

Konkursa nolikuma 7.pielikuma “Līguma projekts” 1.5.punktā aprakstītais gadījums, stājoties spēkā pēc līguma priekšmeta pasūtīšanas no ražotāja, var izraisīt būtiskus finanšu zaudējumus piegādātājam.

Pamatojoties uz augstāk minēto, Pretendents lūdz Pasūtītāju veikt grozījumus Līguma projektā un izteikt 1.5.punktu sekojošā redakcijā:

“1.5. Pasūtītājam ir tiesības vienpusēji atkāpties no Līguma bez Piegādātāja  piekrišanas **(bet ne vēlāk, kā pēc Pasūtītāja rakstveida pieprasījuma nosūtīšanas par preces piegādi un uzstādīšanu)**, ja no Pasūtītāja rīcības neatkarīgu apstākļu dēļ ir pieņemts lēmums par attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atņemts ārvalstu finanšu instrumenta finansējums, ko Pasūtītājs plānojis izmantot Līgumā paredzēto maksājuma par Preci veikšanai, jo atbilstoši Iepirkumam plānotie finansējuma avoti ir:

* ERAF finansējums 85% (Eiropas Reģionālās attīstības fonda projekta darbības programmas "Izaugsme un nodarbinātība" prioritārā virziena "Sociālā iekļaušana un nabadzības apkarošana" 9.3.2. specifiskā atbalsta mērķa "Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru" īstenošanas ietvaros);
* SIA “Tukuma slimnīca” budžeta līdzekļi – 6%;
* Valsts budžeta finansējums 9%.

Šādā gadījumā Piegādātājs atmaksā saņemto avansa maksājumu, un Pasūtītājam nerodas pienākums atlīdzināt kādus zaudējumus Piegādātājam sakarā ar vienpusēju atkāpšanos no Līguma.”

***Atbilde 25.10.2019.:***

Iepirkuma komisija secina, ka Pretendenta piedāvātie nepieciešamie precizējumi, ir tādi, kurus iespējams veikt līguma slēgšanas procesā, bet faktiski neietekmē piedāvājumu sagatavošanu. Ņemot vērā minēto, atsevišķa Iepirkuma Līguma punkta precizēšana netiks veikta. Pasūtītājs akceptēs šādu līguma precizējumu, ja to pieprasīs Pretendents, kuram tiks piešķirtas līguma slēgšanas tiesības un ar kuru tiks slēgts līgums, sagatavojot līgumu parakstīšanai.